|  |  |  |  |
| --- | --- | --- | --- |
|  | | | |
| Τίτλος Πλατφόρμας | **Open eClass** | | |
| URL: | <http://openeclass.org>  <https://twitter.com/openeclass>  <https://www.facebook.com/OpenEClass> | | |
| Λογότυπο: | Alt Text | | |
| Έναρξη λειτουργίας: | Μάρτιος 2003 | | |
| Στοχευόμενο κοινό: | * **Εκπαιδευτικά Ιδρύματα** για την αναβάθμιση των εκπαιδευτικών υπηρεσιών και προγραμμάτων σπουδών. * **Οργανισμοί** που παρέχουν υπηρεσίες η-μάθησης για την υποστήριξη καινοτόμων εκπαιδευτικών και επιμορφωτικών προγραμμάτων. * **Φορείς** για συστηματική, διαρκή και εξατομικευμένη κατάρτιση προσωπικού. * **Εκπαιδευτικοί και μαθητές** πρωτοβάθμιας και δευτεροβάθμιας εκπαίδευσης, φοιτητές και καθηγητές τριτοβάθμιας, εκπαιδευτές και εκπαιδευόμενοι σε δράσεις δια βίου μάθησης. | | |
| Χρήση:  Φορέας / Πλαίσιο: | Ελεύθερη, Ελληνικό ΕΛ/ΛΑΚ Λογισμικό  Δείτε στην περιγραφή. (<https://vimeo.com/108240946>)  Ακαδημαϊκό Διαδίκτυο (GUnet), ΕΣΠΑ-ΕΠΕΔΒΜ | | |
| Περιβάλλον ανάπτυξης: | PHP, MySQL, HTML5, Bootstrap, jQuery, Zend Lucene, etc | | |
| Άδεια διάθεσης λογισμικού: | GPL v2.0 | | |
| URL αποθετηρίου κώδικα λογισμικού: | <http://hg.gunet.gr/openeclass/>  <https://github.com/gunet/openeclass> | | |
| Standards: | SCORM, AICC, IMS CP, IMS QTI, OAI-PMH, Dublin Core, WCAG 2.0 AA, LTI, CAS, LDAP, Shibboleth, κλπ | | |
| Mobile Apps: | iOS, Android | | |
| Προέλευση: | Ελλάδα – ΕΛ/ΛΑΚ Λογισμικό | | |
| Πλήρης τίτλος έργου: |  | | |
| Κωδικός έργου: |  | | |
| Περιγραφή: | | | |
| ***Tι είναι***  Η πλατφόρμα Open eClass είναι ένα Ελληνικό Διαδικτυακό Σύστημα Διαχείρισης Ηλεκτρονικών Μαθημάτων. Φέτος (2016) διανύει τo 14ο έτος μια σταθερής και επιτυχημένης πορείας στην εκπαιδευτική και ακαδημαϊκή κοινότητας της χώρας. Η Open eClass αποτελεί το μεγαλύτερο Ελληνικό Λογισμικό Ανοιχτού κώδικα, με τον πηγαίο της κώδικα να διατίθεται ελεύθερα, δίνοντας εκτεταμένες δυνατότητες παραμετροποίησης για να καλύψει κάθε απαίτηση και εκπαιδευτική ανάγκη. Είναι ευέλικτη, καθώς προσαρμόζεται σε όλες τις οθόνες (Η/Υ, Tablet, Smartphone) ενώ διατίθεται και ως εφαρμογή για φορητές συσκευές (mobile app). Επιπλέον, είναι σταθερή, υποστηρίζεται και αναβαθμίζεται διαρκώς από το Ακαδημαϊκό Διαδίκτυο (GUnet) και έχει κερδίσει την εμπιστοσύνη εκατοντάδων φορέων και οργανισμών.  Υποστηρίζει πλήρη σενάρια ασύγχρονης και σύγχρονης τηλεκπαίδευσης. Ένα από τα πλεονεκτήματα της εν λόγω πλατφόρμας είναι ότι υπάρχει τόσο τεχνική υποστήριξη όσο και δυνατότητα ενσωμάτωσης ειδικής λειτουργικότητας, ανάλογα με τις ιδιαίτερες ανάγκες κάθε έργου.  ***Δυνατότητες***  Ενδεικτικά αναφέρουμε μερικά από τα εργαλεία και τις δυνατότητες που παρέχονται μέσα από την πλατφόρμα και τα ηλεκτρονικά της μαθήματα, λειτουργίες που μπορούν να χρησιμοποιηθούν για την κάλυψη κάθε επιθυμητού εκπαιδευτικού σχεδιασμού, όπως:   |  |  |  | | --- | --- | --- | | **ΜΑΘΗΜΑΤΑ**  Δημιουργία και διαχείριση απεριόριστων ηλεκτρονικών μαθημάτων. | **ΕΚΠΑΙΔΕΥΤΙΚΟ ΥΛΙΚΟ**  Οργάνωση, αποθήκευση και διάθεση εκπαιδευτικού υλικού. | **ΠΟΛΥΜΕΣΑ**  Οργάνωση, αποθήκευση και ενσωμάτωση πολυμέσων. | | **ΑΣΚΗΣΕΙΣ**  Δημιουργία αυτοματοποιημένων ασκήσεων και ερωτηματολογίων. | **ΕΡΓΑΣΙΕΣ**  Διαχείριση, ανάθεση, υποβολή και βαθμολόγηση εργασιών | **ΗΛΕΚΤΡΟΝΙΚΑ ΒΙΒΛΙΑ**  Ανάρτηση, διαχείριση και παρουσίαση ηλ. βιβλίων HTML | | **ΓΡΑΜΜΗ ΜΑΘΗΣΗΣ**  Διαμόρφωση γραμμής μάθησης για την οργάνωση του περιεχομένου σε ενότητες. | **ΟΜΑΔΕΣ ΧΡΗΣΤΩΝ**  Διαχείριση χρηστών και δημιουργία ομάδων χρηστών για συνεργατική μάθηση. | **ΕΠΙΚΟΙΝΩΝΙΑ**  Σύγχρονη και ασύγχρονη επικοινωνία (τηλεδιάσκεψη, chat, forum, μηνύματα). | | **ΣΤΑΤΙΣΤΙΚΑ**  Αναφορές επίδοσης, παρουσιολόγιο, δημοσκοπήσεις και στατιστικά χρήσης. | **ΠΡΟΤΥΠΑ Η-ΜΑΘΗΣΗΣ**  Συμβατότητα με διεθνή πρότυπα ηλεκτρονικής μάθησης (SCORM, IMSCP). | **ΑΝΤΙΓΡΑΦΑ ΑΣΦΑΛΕΙΑΣ**  Διασφάλιση περιεχομένου σε περιπτώσεις διαγραφής ή καταστροφής του μαθήματος. |   ***Χρήση***  Περισσότερες από 250 ενεργές εγκαταστάσεις της πλατφόρμας δείχνουν πως είναι πλέον σημείο αναφοράς για το χώρο που εκείνη δημιούργησε στο ψηφιακό εκπαιδευτικό γίγνεσθαι της χώρας.   |  |  |  | | --- | --- | --- | | Η πλατφόρμα Open eClass χρησιμοποιείται καθημερινά σε πολυάριθμα: | | | | **Εκπαιδευτικά Ιδρύματα** για την αναβάθμιση των εκπαιδευτικών υπηρεσιών & προγραμμάτων σπουδών | **Φορείς & Οργανισμοί** για την παροχή καινοτόμων εκπαιδευτικών & επιμορφωτικών προγραμμάτων | **Επιχειρήσεις** για συστηματική, διαρκή και εξατομικευμένη κατάρτιση προσωπικού |   Αξίζει να αναφέρουμε ότι η πλειοψηφία των Ελληνικών Ακαδημαϊκών Ιδρυμάτων χρησιμοποιεί την πλατφόρμα Open eClass (περισσότεροι από 500.000 εγγεγραμμένους χρήστες από το 2003), ενώ πρόσφατα ολοκληρώθηκε με επιτυχία η δράση Ανοιχτά Ακαδημαϊκά Μαθήματα (opecources.gr) η οποία στηρίχθηκε στην εκτεταμένη εγκατεστημένη υποδομή Open eClass που διαθέτουν τα ΑΕΙ & ΤΕΙ της χώρας.  Στη Δευτεροβάθμια εκπαίδευση, η υπηρεσία Ηλεκτρονική Σχολική Τάξη (<http://eclass.sch.gr>) υλοποιείται με την Open eClass, όπως επίσης και το ψηφιακό σχολείο με τα Διαδραστικά Σχολικά Βιβλία (<http://ebooks.edu.gr>). Δεν πρέπει να παραλείψουμε ότι αρκετά ΙΕΚ, ιδιωτικά σχολεία και άλλοι εκπαιδευτικοί οργανισμοί έχουν βασιστεί στην πλατφόρμα, για την υποστήριξη ποικίλων εκπαιδευτικών σεναρίων και τη διάθεση ψηφιακού εκπαιδευτικού περιεχομένου.  Δεν θα ήταν υπερβολή να τολμήσουμε στη διαπίστωση ότι *μια γενιά ανθρώπων στη χώρα, έκανε τα πρώτα της βήματα εμπεδώνοντας μια ψηφιακή εκπαιδευτική κουλτούρα, έχοντας την πλατφόρμα Open eClass αρωγό,* είτε μέσα στο σχολείο ή στις σπουδές στην Τριτοβάθμια εκπαίδευση.  ***Υποστήριξη***  Η Open eClass μέχρι σήμερα έχει προσφέρει 3 γενιές βασικών εκδόσεων και 24 ενδιάμεσες εκδόσεις. Βρίσκεται στη φάση ωριμότητας και υψηλής αξιοπιστίας, κάτι που μαρτυρούν οι δεκάδες φορείς που την εμπιστεύονται τόσο στην Ελλάδα, όσο και στο εξωτερικό.  ***Οδηγοί / εγχειρίδια χρήσης***  Είναι διαθέσιμοι οδηγοί και εγχειρίδια χρήσης στην ελληνική και την αγγλική γλώσσα.  ***Επιτυχημένα, ενδεικτικά παραδείγματα χρήσης της πλατφόρμας Open eClass***  **Δευτεροβάθμια εκπαίδευση:**   * Υπηρεσία Ηλεκτρονική Σχολική Τάξη Πανελλήνιο Σχολικό Δίκτυο: <http://eclass.sch.gr/> * Ψηφιακό Σχολείο – Διαδραστικά Σχολικά Βιβλία: <http://ebooks.edu.gr/>   **Τριτοβάθμια εκπαίδευση**   * Υπηρεσία ηΤάξη Εθνικού και Καποδιστριακού Πανεπιστημίου Αθηνών (ΕΚΠΑ): <http://eclass.uoa.gr> * Υπηρεσία Ανοικτών Ακαδημαϊκών Μαθημάτων Αριστοτελείου Πανεπιστημίου Θεσσαλονίκης: <http://opencourses.auth.gr> * Υπηρεσία Ανοικτών Ακαδημαϊκών Μαθημάτων ΕΚΠΑ: <http://opencourses.uoa.gr> * Yπηρεσία Τηλεκπαίδευσης Πανεπιστημίου Πατρών: <http://eclass.upatras.gr/> * Πλατφόρμα Ασύγχρονης Τηλεκπαίδευσης ΤΕΙ Αθήνας: https://eclass.teiath.gr/   **Άλλοι οργανισμοί**   * Υπηρεσία Τηλεκπαίδευσης Ινστιτούτου Παιδαγωγικών Ερευνών – Μελετών, Διαδασκαλική Ομοσπονδία Ελλάδας (ΙΠΕΜ-ΔΟΕ): <https://e-learning.ipem-doe.gr/> * Υπηρεσία Τηλεκπαίδευσης Ινστιτούτου Εργασίας ΓΣΕΕ (ΙΝΕ ΓΣΕΕ): <http://portal.inegsee.gr/portal/> * Διαπολιτισμική Εκπαίδευση – Εκπαίδευση Εκπαιδευτών Παιδιών ΡΟΜΑ:   <http://www.keda.uoa.gr/roma/>   * Τοπική Αυτοδιοίκηση – ΕΕΤΑΑ, Συνεργάζομαι Συμμετέχω: <http://synergasia.eetaa.gr/> | | | |
|  | | | |
| Τίτλος Υπηρεσίας: | | | **Ηλεκτρονική Σχολική Τάξη** |
| URL: | | | <http://eclass.sch.gr> |
| Λογότυπο: | | |  |
| Έναρξη λειτουργίας: | | | 2006 |
| Στοχευόμενο κοινό: | | | Εκπαιδευτικοί και μαθητές πρωτοβάθμιας και δευτεροβάθμιας εκπαίδευσης. |
| Χρήση:  Φορέας / Πλαίσιο: | | | Πανελλήνιο Σχολικό Δίκτυο.  Έχει κατά μέσο όρο 30.000 μοναδικούς επισκέπτες το μήνα.  Εθνικό και Καποδιστριακό Πανεπιστήμιο Αθηνών, Πανελλήνιο Σχολικό Δίκτυο |
| Περιβάλλον ανάπτυξης: | | | PHP, MySQL, HTML5, Bootstrap, jQuery, Zend Lucene |
| Άδεια διάθεσης λογισμικού: | | | GPL v2.0 |
| URL αποθετηρίου κώδικα λογισμικού: | | | <http://hg.gunet.gr/openeclass/>  <https://github.com/gunet/openeclass> |
| Standards: | | | SCORM, AICC, IMS CP, IMS QTI, Dublin Core, WCAG 2.0 AA, CAS, LDAP, κλπ |
| Mobile Apps: | | | iOS, Android |
| Προέλευση: | | | Ελλάδα – ΕΛ/ΛΑΚ Λογισμικό |
| Πλήρης τίτλος έργου: | | |  |
| Κωδικός έργου: | | |  |
| Περιγραφή: | | | |
| ***Τι είναι***  Η Ηλεκτρονική Σχολική Τάξη αποτελεί από το 2006 ένα ασφαλές, μη-εμπορικό διαδικτυακό περιβάλλον που υποστηρίζει πολλαπλά εκπαιδευτικά σενάρια, όπως άλλωστε αρμόζει στο χαρακτήρα της δημόσιας εκπαίδευσης. Η πλατφόρμα είναι απλή στη χρήση και μπορεί να διασυνδεθεί με ποικιλία συσκευών όπως Η/Υ, tablets και διαδραστικούς πίνακες. Στα μαθήματα της Ηλεκτρονικής Σχολικής Τάξης μπορούν να περιέχονται, μεταξύ άλλων, ηλεκτρονικά βιβλία, εργασίες, ερωτηματολόγια, συζητήσεις, wikis, πολυμέσα, ενώ υπάρχει η δυνατότητα να είναι ανοικτά προς όλους (χωρίς προσωπική σύνδεση) ή περιορισμένης πρόσβασης (με σύνδεση).  Θα πρέπει να σημειώσουμε ότι το εκπαιδευτικό υλικό που ανεβαίνει στην υπηρεσία είναι απόλυτα ασφαλές και δεν διαχειρίζεται από τρίτους, είναι επαναχρησιμοποιήσιμο, θωρακισμένο από διαφημίσεις, ενώ υποστηρίζονται ποικίλα εκπαιδευτικά σενάρια, που προσφέρουν τη δυνατότητα εξατομίκευσης και χρήση διαφορετικών ρόλων. Δεν θα ήταν υπερβολή να χαρακτηρίσουμε την υπηρεσία ως ένα αντιπροσωπευτικό δείγμα Αριστείας, καθώς το περιεχόμενο αποτελεί εθελοντική προσπάθεια των εκπαιδευτικών και των μαθητών, ενώ στην υποδομή συγκαταλέγονται ένα Ελληνικό λογισμικό ανοιχτού κώδικα (πλατφόρμα Open eClass) και γίνεται πλήρη αξιοποίηση των υποδομών του Πανελλήνιου Σχολικού Δικτύου. Είναι χαρακτηριστικό να αναφέρουμε ότι η υπηρεσία κατατάσσεται 3η σε επισκεψιμότητα, συγκριτικά με τις υπόλοιπες υπηρεσίες του ΠΣΔ (επίσημα στατιστικά ΠΣΔ).  ***Χρήση***  Η Ηλεκτρονική Σχολική Τάξη αποτελεί από το 2006 μέχρι σήμερα (10 σχολικά έτη) μια υπηρεσία του Πανελλήνιου Σχολικού Δικτύου που χρησιμοποιείται καθημερινά από εκπαιδευτικούς και μαθητές της Πρωτοβάθμιας και της Δευτεροβάθμιας Εκπαίδευσης. Περισσότεροι από 16.800 ενεργοί μαθητές έχουν λογαριασμό στην πλατφόρμα και συνδέονται σε ηλεκτρονικά μαθήματα που δημιουργούνται συνολικά από περισσότερους από 12.700 εκπαιδευτικούς, σε περίπου 3.500 σχολεία στην επικράτεια, αλλά και σε Ελληνικά σχολεία του εξωτερικού.  **10 έτη λειτουργίας**  Η εκπαιδευτική κοινότητα εντοπίζει στην Ηλεκτρονική Σχολική Τάξη ένα ευέλικτο ψηφιακό εκπαιδευτικό εργαλείο για την τάξη τους και για τα μαθήματα που διδάσκουν ή διδάσκονται μέσα στο σχολείο τους.  Κάθε χρόνο δημοσιεύονται κατά μέσο όρο 5.700 ηλεκτρονικά μαθήματα, που δημιουργούνται εθελοντικά από εκπαιδευτικούς που επιθυμούν να αλληλοεπιδράσουν μαζί με τους μαθητές τους, ακολουθώντας μια ψηφιακή εκπαιδευτική κουλτούρα που ακολουθείται σε παγκόσμιο επίπεδο. Ψηφιακά μαθήματα από κάθε γωνιά της Ελλάδας όπως ακριτικά νησιά, ορεινά χωριά, αλλά και μεγάλα αστικά κέντρα βρίσκουν ένα κοινό τόπο συνάντησης σε μια Ελληνική πλατφόρμα ηλεκτρονικής μάθησης. Αξίζει να αναφέρουμε πως η συγκεκριμένη υπηρεσία χρησιμοποιεί την πλατφόρμα Open eClass, η οποία είναι αμιγώς Ελληνική, αναπτύσσεται μέσα στα Ακαδημαϊκά Ιδρύματα της χώρας και διανέμεται δωρεάν από το 2003. | | | |
|  | | | |
| Τίτλος Πλατφόρμας | | **Open Delos** | |
| URL: | | <http://opendelos.org> | |
| Λογότυπο: | |  | |
| Έναρξη λειτουργίας: | | 11/2014 | |
| Στοχευόμενο κοινό: | | Οργανισμοί και φορείς που παρέχουν υπηρεσίες η-μάθησης, όλων των επιπέδων εκπαίδευσης. | |
| Χρήση:  Φορέας / Πλαίσιο: | | Δείτε στην περιγραφή.  Ακαδημαϊκό Διαδίκτυο (GUnet), ΕΣΠΑ-ΕΠΕΔΒΜ | |
| Περιβάλλον ανάπτυξης: | | Java, Spring Framework, eXist DB | |
| URL άδειας διάθεσης λογισμικού: | | Διατίθεται μετά από επικοινωνία | |
| URL αποθετηρίου κώδικα λογισμικού: | | - | |
| Standards: | | OAI-PMH, Dublin Core, WCAG 2.0 AA, rss | |
| Πλήρης τίτλος έργου: | | Κεντρικό Μητρώο Ελληνικών Ανοικτών Μαθημάτων | |
| Κωδικός έργου: | | 375214 | |
| Περιγραφή: | | | |
| ***Aνάγκη που καλύπτει***  Τα τελευταία χρόνια το πολυμεσικό υλικό, όπως βίντεο, αποτελεί συστατικό μέρος και σημαντικό τμήμα του ψηφιακού περιεχομένου που αναπτύσσεται από εκπαιδευτικούς οργανισμούς και φορείς, στο πλαίσιο σχετικών δράσεων όπως η ανάπτυξη διαδικτυακών μαθημάτων, ανοικτής ή περιορισμένης πρόσβασης, και η ζωντανή μετάδοση μαθημάτων και εκδηλώσεων.  ***Τι είναι***  Η πλατφόρμα Open Delos αποτελεί μία πλατφόρμα διαχείρισης και διάθεσης πολυμορφικού εκπαιδευτικού περιεχομένου. Η εν λόγω πλατφόρμα συνδυάζει μοναδικά λειτουργικά χαρακτηριστικά. Η πλατφόρμα συνεργάζεται με διαδικτυακές κάμερες υψηλής ευκρίνειας με σκοπό την αυτόματη μετάδοση και καταγραφή διαλέξεων μαθημάτων και εκδηλώσεων. Παρέχει ένα περιβάλλον διαχείρισης ωρολόγιου προγράμματος των μαθημάτων για τον καθορισμό των ενεργειών μετάδοσης ή/και καταγραφής τους. Επιπλέον, πολυμεσικό υλικό, που αναπτύσσεται από προσωπικό, μπορεί να αναρτηθεί μέσω ενός φιλικού περιβάλλοντος ανάρτησης αρχείων και εισαγωγής μεταδεδομένων. Η πλατφόρμα παρέχει βασικά εργαλεία για την κοπή τμημάτων βίντεο, την ανάρτηση διαφανειών και συγχρονισμού τους με το βίντεο. Διασφαλίζει την μοναδική απεικόνιση των μεταδεδομένων που αφορούν τις πληροφορίες μαθημάτων και εκδηλώσεων και υποστηρίζει την εισαγωγή λογαριασμών διαχειριστών περιεχομένου με συγκεκριμένους ρόλους. Υποστηρίζει τη διασύνδεση με τρίτες πλατφόρμες όπως την πλατφόρμα OpeneClass, την Εθνική Πύλη Αναζήτησης Ανοικτών Μαθημάτων, το YouTube και iTunes. Τέλος, παρέχει τη δυνατότητα αναζήτησης του περιεχομένου, καθοδηγούμενης βάσει κριτηρίων ή ελεύθερης βάσει λέξεων – κλειδών, καθώς και αναπαραγωγής του από τους τελικούς χρήστες με δυνατότητα προσαρμογής της εμφάνισης στην οθόνη του χρήστη.. Η πλατφόρμα opendelos είναι ανοικτού κώδικα.  ***Από ποιους χρησιμοποιείται***  Η πλατφόρμα Open Delos χρησιμοποιείται, από το Νοέμβριο του 2014, από περισσότερα από 20 Ακαδημαϊκά Ιδρύματα της χώρας φιλοξενόντας ένα μεγάλο πλήθος πολυμεσικών αρχείων (>20.000).  ***Έγχειρίδια χρήσης και εγκατάστασης***  Είναι διαθέσιμα τα εγχειρίδια χρήσης και εγκατάστασης στην ελληνική γλώσσα (<http://docs.opendelos.org> ).  ***Επιτυχημένα , ενδεικτικά παραδείγματα χρήσης της πλατφόρμας Open Delos***   * Η υπηρεσία «Φιλοξενίας και Αναζήτησης Πολυμεσικού Περιεχομένου» ΕΚΠΑ: <http://delos.uoa.gr> . Αριθμός πολυμεσικών αρχείων τύπου βίντεο: > 9.000.   + <http://live.uoa.gr> (σύνδεσμος ζωντανών μεταδόσεων)   + <http://delos.uoa.gr/opendelos/search?st=346d631&crs=8261c8ca&vy=2015&sb=Date&sd=ascending> * Η υπηρεσία «Φιλοξενίας και Αναζήτησης Πολυμεσικού Περιεχομένου» ΑΠΘ: <http://delos.it.auth.gr/> . Αριθμός πολυμεσικών αρχείων τύπου βίντεο: > 2.500   + <http://delos.it.auth.gr/opendelos/player?rid=f1698965> | | | |
|  | | | |
| Τίτλος Yπηρεσίας | | | **Εθνική Πύλη Αναζήτησης Ανοικτών Μαθημάτων** |
| URL: | | | <http://opencourses.gr> |
| Λογότυπο: | | | C:\Users\Costas\Desktop\Logos\Open courses logo_final_ver2.png |
| Έναρξη λειτουργίας: | | | 11/2014 |
| Στοχευόμενο κοινό: | | | Απευθύνεται σε φοιτητές και απόφοιτους τριτοβάθμιας εκπαίδευσης, μαθητές, επαγγελματίες. Σε οποιονδήποτε επιθυμεί να διευρύνει τις γνώσεις του. |
| Χρήση:  Φορέας / Πλαίσιο: | | | Δείτε στην περιγραφή.  Ακαδημαϊκό Διαδίκτυο (GUnet), ΕΣΠΑ-ΕΠΕΔΒΜ |
| Περιβάλλον ανάπτυξης: | | | DSpace, Java Prime Faces Framework |
| URL άδειας διάθεσης λογισμικού: | | | - |
| URL αποθετηρίου κώδικα λογισμικού: | | | http://hg.gunet.gr/opencourses/ |
| Standards: | | | OAI-PMH, Dublin Core, WCAG 2.0 AA |
| Πλήρης τίτλος έργου: | | | Κεντρικό Μητρώο Ελληνικών Ανοικτών Μαθημάτων |
| Κωδικός έργου: | | | 375214 |
| Περιγραφή: | | | |
|  | | | |

***Ανάγκη που καλύπτει***

Ένα ζήτημα που προκύπτει σχετικά με την δημοσιότητα των υπηρεσιών φιλοξενίας ψηφιακών μαθημάτων είναι ότι η υπηρεσία γίνεται γνωστή κυρίως, εάν όχι αποκλειστικά, στους άμεσα ωφελούμενους και όχι στο ευρύ κοινό ή άλλους φορείς. Τη λύση σε αυτό το ζήτημα παρέχουν οι πύλες αναζήτησης ψηφιακών μαθημάτων, οι οποίες περιέχουν τα μεταδεδομένα των διαθέσιμων ψηφιακών μαθημάτων στις διάφορες υπηρεσίες και παρέχουν δυνατότητες αναζήτησης μαθημάτων. Οι τελικοί χρήστες μπορούν να πλοηγηθούν στα διαθέσιμα μαθήματα μέσω των φορέων ή τη θεματολογία ή μπορούν να ορίσουν λέξεις κλειδιά προς αναζήτηση. Στη συνέχεια, μπορούν να εξετάσουν την ταυτότητα των μαθημάτων που βρίσκουν ενδιαφέροντα, και μετά, να επισκεφτούν τα μαθήματα – μέσω ανακατεύθυνσης – στις υπηρεσίες που φιλοξενούν τα μαθήματα.

***H Εθνική Πύλη Αναζήτησης Ανοικτών Μαθημάτων***

Παράδειγμα πύλης αναζήτησης ψηφιακών μαθημάτων είναι η Εθνική Πύλη Αναζήτησης Ανοικτών Μαθημάτων – διαθέσιμη στο σύνδεσμο http://opencourses.gr – η οποία συναθροίζει μεταδεδομένα ανοικτών μαθημάτων από 25 ιδρυματικές υπηρεσίες φιλοξενίας ανοικτών ψηφιακών μαθημάτων. Οι ιδρυματικές υπηρεσίες βασίζονται σε 4 διαφορετικές πλατφόρμες: Open eClass (πλειονότητα), Moodle (3) και 2 ιδρυματικής ανάπτυξης. Η άντληση των μεταδεδομένων από τις υπηρεσίες που βασίζονται στο Open eClass είναι αυτόματη, ενώ για τις άλλες πλατφόρμες απαιτείται η εισαγωγή των μεταδεδομένων των ψηφιακών μαθημάτων από τους διαχειριστές του περιεχομένου. Διατίθεται API για όσους επιθυμούν να ενσωματώσουν την αυτόματη άντληση μεταδεδομένων σε οποιαδήποτε πλατφόρμα.